gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4900, del 10-12-2004 (2004/11554)

Informació pública del projecte d'urbanització de la fase 6-B del projecte director del sector Montañar I.
----------------------------------------------------------------------------------------------------------

### Dades del document

Número de DOGV
:   4900

Data del DOGV
:   10-12-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/11178


Organisme emissor
:   Ajuntament de Xàbia

Tipus de document
:   Anunci

Informació pública del projecte d'urbanització de la fase 6-B del projecte director del sector Montañar I. [2004/S11933]
  
El regidor delegat d'Urbanisme, en data 6 d'octubre de 2004, va dictar resolució número 1.721/2004, que té l'apartat dispositiu següent:
  
«Sotmetre a informació pública el projecte d'urbanització de la fase 6-B del projecte director del sector Montañar I, pel termini de 20 dies hàbils, mitjançant publicació d'edicte en el Diari Oficial de la Generalitat Valenciana, tauler d'edictes municipal i periòdic de difusió provincial, així com notificació als titulars cadastrals i a aquells interessats que obren en l'expedient.»
  
La qual cosa es fa pública perquè se'n prenga coneixement.
Diari Oficial de la Generalitat Valenciana


Sumari del DOGV 4905, del 17-12-2004 (2004/12123)

Informació pública del nomenament de José Sánchez Yáñez i M.ª José López Vázquez, com a funcionaris de carrera, pertanyents al grup C, administratius d'administració general, de l'Ajuntament de Sax.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/12417


Organisme emissor
:   Ajuntament de Sax

Tipus de document
:   Anunci

Informació pública del nomenament de José Sánchez Yáñez i Mª José López Vázquez, com a funcionaris de carrera, pertanyents al grup C, administratius d'administració general, de l'Ajuntament de Sax. [2004/M12596]
  
Es fa públic el nomenament de José Sánchez Yáñez, amb DNI 08455141 Q, i Mª José López Vázquez, amb DNI 07789364 D, funcionaris de carrera de l'escala d'administració general, subescala administratiu, grup C, administratius d'administració general, de la plantilla d'este Ajuntament.
  
El nomenament es realitza per Resolució d'Alcaldia número 1.643/2004 i 1.642/2004, respectivament, de data 29 d'octubre de 2004, una vegada conclòs el procés selectiu.
  
Cosa que es fa pública en compliment del que disposa l'article 25.2 del Reial Decret 364/1995, de 10 de març.
Diari Oficial de la Generalitat Valenciana


Sumari del DOGV 4698, del 24-02-2004 (2004/1346)

Expedient sobre declaració d'hereus abintestat número 427/2003. Cèdula de notificació.
--------------------------------------------------------------------------------------

### Dades del document

Número de DOGV
:   4698

Data del DOGV
:   24-02-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/1346


Organisme emissor
:   Jutjat de Primera Instància i Instrucció número 2 de Picassent

Tipus de document
:   Anunci

Expedient sobre declaració d'hereus abintestat número 427/2003. Cèdula de notificació. [2004/Q1346]
  
María del Mar del Campo Iniesta, jutgessa de Primera Instància i Instrucció número 2 de Picassent i partit, fa saber:
  
Que en este jutjat a càrrec meu se seguix l'expedient sobre declaració d'hereus abintestat amb el número 427/2003, a instància de José Hernández Ramón, pel que fa als béns del seu germà de doble vincle i causant Francisco Hernández Ramón, sense ascendents ni descendents, fill de José y Josefa, nascut a Alcàsser (València), i amb domicili a la mateixa localitat, i que va faltar el dia 2 de juliol de 2003 a València, sense haver atorgat testament. En la demanda s'ha indicat que hi ha una altra germana, Josefa Hernández Ramón, per la qual cosa l'herència correspon a mitges a cada un dels germans; i mitjançant el present edicte es fa crida a totes aquelles persones que es creguen amb igual o millor dret a l'herència, perquè dins del termini de 30 dies, comptadors des del sendemà de la publicació del present edicte, compareguen davant d'este jutjat i ho reclamen.
  
I perquè es complisca el que s'ha manat, expedisc el present edicte que es publicarà al tauler d'anuncis d'este jutjat, així com a la localitat on na nàixer, va residir i va morir el causant, així com en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4850, del 27-09-2004 (2004/9562)

ORDE de 17 de setembre de 2004 del conseller de Justícia i Administracions Públiques, per la qual es fa pública la modificació de la composició del Consell Tècnic d'Heràldica de la Generalitat Valenciana.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4850

Data del DOGV
:   27-09-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/9562


Data del document
:   17-09-2004

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * heràldica

ORDE de 17 de setembre de 2004 del conseller de Justícia i Administracions Públiques, per la qual es fa pública la modificació de la composició del Consell Tècnic d'Heràldica de la Generalitat Valenciana. [2004/X9562]
  
L'Orde de 27 d'octubre de 1994, de la Conselleria d'Administració Pública, per la qual es desenvolupa el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals, disposa que la condició de membre del Consell Tècnic d'Heràldica es perdrà per renúncia.
  
Jesús Huguet Pascual va presentar la seua renúncia com a representant del Consell Valencià de Cultura en el Consell Tècnic d'Heràldica.
  
El Ple del Consell Valencià de Cultura, en sessió de 26 de juliol de 2004, va acceptar la renúncia i va designar vocal, en representació d'eixa Institució en el Consell Tècnic d'Heràldica, Juan Antonio Montesinos García.
  
L'article 4 de l'Orde esmentada establix que els òrgans competents designaran els membres del Consell Tècnic d'Heràldica i traslladaran la designació al conseller de Justícia i Administracions Públiques. a efectes de la seua publicació.
  
Per tot això, i en virtut de la competència que m'atribuïx la normativa vigent,
  
ORDENE
  
Fer públic el nomenament de Juan Antonio Montesinos García com a vocal del Consell Tècnic d'Heràldica de la Generalitat Valenciana, designat pel Consell Valencià de Cultura.
  
València, 17 de setembre de 2004
  
El conseller de Justícia i Administracions Públiques,
Diari Oficial de la Generalitat Valenciana


Sumari del DOGV 4818, del 12-08-2004 (2004/7739)

Actuacions de juí executiu número 213/1999. Cèdula de notificació.
------------------------------------------------------------------

### Dades del document

Número de DOGV
:   4818

Data del DOGV
:   12-08-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/7739


Organisme emissor
:   Jutjat de Primera Instància Número 4 d'Elx

Tipus de document
:   Anunci

Actuacions de juí executiu número 213/1999. Cèdula de notificació. [2004/S7739]
  
María José Cañizares Castellanos, secretària judicial en substitució del Jutjat de Primera Instància número 4 d'Elx (antic mixt 7) d'Elx, fa saber:
  
Que en este Jutjat se seguixen les actuacions de juí executiu número 213/1999, a instàncies de Curtidos Cervera, SA, representat pel procurador Tormo Ródenas, contra Steinbok Shoes, SL, sobre reclamació de quantitat en les quals s'ha dictat la sentència que té la part dispositiva és la següent:
  
«Decisió: que mane seguir endavant l'execució despatxada, fins fer constrenyiment i rematada dels béns embargats al demandat Steinbok Shoes, SL i amb el seu producte sencer i complit pagament a l'actor Curtidos Cervera, SA, de la quantitat de set-centes vint-i-quatre mil cent vuitanta-una pessetes (724.181 pessetes), import del principal reclamat, més els interessos legals i que vencen fins que es verifique el pagament, i s'imposaran al deutor les costes causades i que es causen en este procediment, al qual per la seua rebel·lia es notificarà esta sentència en la forma prevista per la llei, si dins del tercer dia no se sol·licita la notificació personal per la part executant.
  
Torneu la present al llibre de sentències i deduïu testimoni d'esta per a la unió a les actuacions i posterior notificació a les parts, i feu-los saber els recursos que contra esta puguen interposar-se i el termini legal per a l'exercici.
  
Esta és la meua sentència, jutjant, que pronuncie, mane i firme.».
  
I perquè valga de notificació de sentència en forma al demandat Steinbok Shoes, SL, el qual es troba en ignorat parador, lliure el present edicte per a la publicació en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4740, del 27-04-2004 (2004/4094)

DECRET 58/2004, de 23 d'abril, del Consell de la Generalitat, pel qual nomena registradors de la Propietat, Mercantils i de Béns Mobles per a proveir els registres vacants a la Comunitat Valenciana.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4740

Data del DOGV
:   27-04-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/4094


Data del document
:   23-04-2004

Organisme emissor
:   Conselleria de Justícia i Administracions Públiques

Tipus de document
:   Decret

Descriptors 

:   * cadastre
    * professió jurídica

DECRET 58/2004, de 23 d'abril, del Consell de la Generalitat, pel qual nomena registradors de la Propietat, Mercantils i de Béns Mobles per a proveir els registres vacants a la Comunitat Valenciana. [2004/F4094]
  
Vist l'expedient instruït per a la provisió de registres vacants pels qui han obtingut plaça al territori de la Comunitat Valenciana amb motiu del concurs ordinari convocat per la Resolució de 10 de febrer de 2004, de la Direcció General dels Registres i del Notariat, i d'acord amb allò que establix el Reglament Hipotecari vigent, atés el que disposa l'article 41 de l'Estatut d'Autonomia de la Comunitat Valenciana, aprovat per la Llei Orgànica 5/1982, de l'1 de juliol, a proposta del conseller de Justícia i Administracions Públiques i amb la deliberació prèvia del Consell de la Generalitat, en la reunió del dia 23 d'abril de 2004,
  
DECRETE
  
Article únic
  
Nomenar per a proveir els registres de la Propietat, Mercantils i de Béns Mobles vacants al territori de la Comunitat Valenciana, anunciats en el concurs esmentat, els registradors que tot seguit s'indiquen:
  
1. Sagunt número 1, Enrique Colomer Sancho, registrador de Gandia número 1.
  
2. València número 3, Ana María del Castillo González, registradora de València número 4.
  
3. Alzira, Miguel Mª Molina Castiella, registrador de Barcelona número 6.
  
4. Xixona, Germán Rodríguez López, registrador de Benidorm número 3.
  
5. Gandia número 4, Mª del Carmen Gómez Durá, registradora de Monòver.
  
València, 23 d'abril de 2004
  
El president de la Generalitat,
  
FRANCISCO CAMPS ORTIZ
  
El conseller de Justícia i Administracions Públiques,
Diari Oficial de la Generalitat Valenciana


Sumari del DOGV 4761, del 26-05-2004 (2004/5135)

Declaració d'hereus abintestat número 1.263/2003. Cèdula de notificació.
------------------------------------------------------------------------

### Dades del document

Número de DOGV
:   4761

Data del DOGV
:   26-05-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/5135


Organisme emissor
:   Jutjat de Primera Instància Número 5 de València

Tipus de document
:   Anunci

Declaració d'hereus abintestat número 1.263/2003. Cèdula de notificació. [2004/Q5135]
  
En este Jutjat de Primera Instància número 5 de València se seguix expedient de declaració d'hereus abintestat amb el número 1.263/2003, a instàncies de la lletrada de la Generalitat Valenciana, per defunció d'Amparo Báguena Alfonso, filla de José i Ascensión, a València, el dia 30 de març de 1985, en estat de soltera, la qual havia atorgat testament el dia 3 d'agost de 1963 a favor de les seues germanes Ascensión i Mercedes Báguena Alfonso, finades el 2 de juny de 1972 i 6 de gener de 1983, respectivament, i ambdues solteres. La finada era natural de València, i s'ha dictat resolució d'esta data per la qual s'acorda cridar les persones que es creguen amb igual o millor dret a l'herència, perquè dins del termini de 30 dies es presenten a reclamar-la en este jutjat i expedient referit, i se'ls advertix que si no compareixen els podrà afectar el perjuí que pertoque segons dret.
Diari Oficial de la Generalitat Valenciana


Sumari del DOGV 4904, del 16-12-2004 (2004/12352)

Informació pública de la sol·licitud d'autorització administrativa del projecte d'autorització administrativa de distribució de gas natural al terme municipal de Burriana, presentada per Iberdrola Distribución de Gas, SAU, CBREDE/2004/17/12.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4904

Data del DOGV
:   16-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12692


Organisme emissor
:   Conselleria d'Infraestructures i Transport

Tipus de document
:   Anunci

Informació pública de la sol·licitud d'autorització administrativa del projecte d'autorització administrativa de distribució de gas natural al terme municipal de Burriana, presentada per Iberdrola Distribución de Gas, SAU, CBREDE/2004/17/12. [2004/12506]
  
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1.434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública el projecte d'autorització administrativa següent.
  
Peticionari: Iberdrola Distribución de Gas, SAU. NIF A-97014476, amb seu social al carrer Isabel la Catòlica, núm. 12 de València.
  
Objecte de la petició: autorització administrativa de distribució de gas natural en el terme municipal de Burriana (Castelló).
  
Característiques de les instal·lacions:
  
Àrea sol·licitada: una part del terme municipal de Burriana (àrea marcada per mitjà de trama color verd en el plànol RS-RP-101)
  
Tipus de gas: gas natural.
  
Estació de regulació i mesurament APA/MPB de 2.500 m (n)/h.
  
Xarxa de distribució en MPB formada per 3.350 metres de tub de polietilé soterrat.
  
Pressupost: 163.950,00 euros.
  
La qual cosa es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, carrer Cavallers, 8 de Castelló (CP 12992), i presentar, en dos exemplars, en el centre esmentat les al·legacions que consideren oportunes en el termini de vint dies a partir del següent de la inserció d'este anunci.
Diari Oficial de la Generalitat Valenciana


Sumari del DOGV 4708, del 09-03-2004 (2004/1821)

Expedient número C 126/2003. Obres d'ampliació de dotació del col·legi públic el Llombo.
----------------------------------------------------------------------------------------

### Dades del document

Número de DOGV
:   4708

Data del DOGV
:   09-03-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/1821


Data del document
:   16-02-2004

Organisme emissor
:   Ajuntament d'Ontinyent

Tipus de document
:   Resolució

Anàlisi jurídica

 Descriptors 

:   * Ontinyent
    * licitació
    * contracte d'obres
    * adjudicació de contracte administratiu

Expedient número C 126/2003. Obres d'ampliació de dotació del col·legi públic el Llombo. [2004/Q1821]
  
1. Entitat adjudicadora
  
a) Organisme: Ajuntament d'Ontinyent.
  
b) Dependència que tramita l'expedient: Béns i Contractació.
  
c) Número d'expedient: C 126/2003.
  
2. Objecte del contracte
  
a) Tipus de contracte: obres.
  
b) Descripció de l'objecte: obres d'ampliació de dotació del col·legi públic el Llombo.
  
c) Publicacions: DOGV núm. 4.655, de 22-12-2003.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: subhasta.
  
4. Pressupost base de licitació
  
Import total: 732.908,08 euros, IVA inclòs a la baixa.
  
5. Adjudicació
  
a) Data: Junta de Govern Local, de 4 de febrer de 2004.
  
b) Contractista: Proena, SL.
  
c) Nacionalitat: espanyola.
  
d) Import d'adjudicació: 611.172,05 euros, IVA inclòs.
Diari Oficial de la Generalitat Valenciana


Sumari del DOGV 4873, del 29-10-2004 (2004/10089)

Expedient número 2001/30AR. Reformat addicional a ampliació d'una unitat d'E.I., lavabos infantils i porxes al CP Virgen de la Salud, d'Onil.
---------------------------------------------------------------------------------------------------------------------------------------------

### Dades del document

Número de DOGV
:   4873

Data del DOGV
:   29-10-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/10173


Data del document
:   14-10-2004

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * contracte d'obres
    * licitació
    * adjudicació de contracte administratiu

Expedient número 2001/30AR. Reformat addicional a ampliació d'una unitat d'E.I., lavabos infantils i porxes al CP Virgen de la Salud, d'Onil. [2004/M10736]
  
Als efectes previstos en l'article 93.2 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques (BOE núm. 148, de 21 de juny), la Direcció Territorial de Cultura, Educació i Esport, d'Alacant, ha acordat fer pública l'adjudicació dels contractes d'obres que, a continuació, se citen:
  
1. Entitat adjudicadora
  
a) Organisme: Conselleria de Cultura, Educació i Esport.
  
b) Dependència que tramita els expedients: Direcció Territorial de Cultura, Educació i Esport d'Alacant.
  
c) Número de l' expedient: 2001/30AR.
  
2. Objecte del contracte
  
a) Tipus de contracte: obres.
  
b) Descripció de l'objecte: reformat addicional a ampliació d'una unitat d'E.I., lavabos infantils i porxes al CP Virgen de la Salud, d'Onil.
  
c) Lot:
  
d) Butlletí o diari oficial i data de publicació de l'anunci de licitació:
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: negociat
  
c) Forma: sense publicitat
  
4. Pressupost base de licitació
  
Import total: 132.544,93 euros.
  
5. Adjudicació
  
a) Data: 5 d'octubre de 2004.
  
b) Contractista: Construcciones Alfaz Urbana, SL.
  
c) Nacionalitat: espanyola.
  
d) Import d'adjudicació: 132.544,93 euros.
Diari Oficial de la Generalitat Valenciana


Sumari del DOGV 4687, del 09-02-2004 (2004/1172)

RESOLUCIÓ de 26 de gener de 2004, del director general de Recursos Humans de la Conselleria de Sanitat, per la qual determina la composició del tribunal que ha de jutjar el concurs lliure i excepcional de consolidació d'ocupació del personal interí del cos de sanitaris locals per a la provisió de places de metges de família d'equips d'Atenció Primària i metges de casa de socors, convocat per la Resolució de 6 d'octubre de 2003, publicada en el Diari Oficial de la Generalitat Valenciana núm. 4.617, de 28.10.2003.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4687

Data del DOGV
:   09-02-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/1172


Organisme emissor
:   Conselleria de Sanitat

Tipus de document
:   Resolució

RESOLUCIÓ de 26 de gener de 2004, del director general de Recursos Humans de la Conselleria de Sanitat, per la qual determina la composició del tribunal que ha de jutjar el concurs lliure i excepcional de consolidació d'ocupació del personal interí del cos de sanitaris locals per a la provisió de places de metges de família d'equips d'Atenció Primària i metges de casa de socors, convocat per la Resolució de 6 d'octubre de 2003, publicada en el Diari Oficial de la Generalitat Valenciana núm. 4.617, de 28.10.2003. [2004/X1172]
  
Segons que disposa la base sisena de la Resolució de 6 d'octubre de 2003 de la Conselleria de Sanitat esmentada en l'encapçalament, que convoca un concurs lliure i excepcional de consolidació d'ocupació del personal interí del cos de sanitaris locals per a la provisió de places de metges de família d'equips d'Atenció Primària i metges de casa de socors.
  
Fent ús de les competències atribuïdes pel Decret 116/2003, d'11 de juliol, del Consell de la Generalitat Valenciana, pel qual aprova el Reglament Orgànic i Funcional de la Conselleria de Sanitat, i d'acord amb el que disposa el Decret 7/2003, de 28 de gener, del Consell de la Generalitat Valenciana, que aprova el Reglament de Selecció i Provisió de Places de Personal Estatutari al Servici de les Institucions Sanitàries de la Generalitat Valenciana.
  
Queden designats els membres del tribunal que ha de jutjar el concurs lliure i excepcional de consolidació d'ocupació del personal interí del cos de sanitaris locals per a la provisió de places de metges de família d'equips d'Atenció Primària i metges de casa de socors, d'acord amb la llista que figura com a annex d'esta resolució.